**Беларуская мова**

**2 клас**

**Тэма. Алфавіт** (2 урок)

**Мэта.** Фарміраванне практычных уменняў і навыкаў напісання слоў у алфавітным парадку.

**Задачы ўрока:**

* **Адукацыйныя :** садзейнічаць трываламу запамінанню паслядоўнасці літар у алфавіце, развіццю ўмення правільна называць літары; адпрацоўваць навык вучняў запісваць словы ў алфавітным парадку; замацаваць уменне практычна выкарыстоўваць алфавіт пры рабоце са слоўнікам.
* **Развіваючыя:** садзейнічаць развіццюі ўзбагачэнню слоўнікавага запасу вучняў, развіццю ўменняў будаваць алгарытмы дзеянняў, пісаць па памяці, параўноўваць, рабіць вывады.
* **Выхаваўчыя:** стварыць умовы для выхавання ў вучняў умення працаваць у групе, у пары і самастойна; садзейнічаць выхаванню ў вучняў патрыятычных адносін да роднага краю.

**Абсталяванне:** ПК, экран, праектар.

**Дэманстрацыйны матэрыял:** прэзентацыя, запіс на дошцы, карткі з заданнямі, шаблон літары А, карткі з прозвішчамі беларускіх паэтаў і пісьменнікаў, карткі з назвамі беларускіх гарадоў, тлумачальныя слоўнікі.

**Ход урока.**

1. **Арганізацыйны момант.**

Каб добра вучыцца

Трэба вельмі многа знаць.

Кожны дзень капілку ведаў

Несупынна папаўняць.

* Я думаю, што кожны з вас імкнецца да трывалых ведаў. Таму на ўроку старайцеся быць уважлівымі, стараннымі, актыўнымі. Я жадаю вам поспехаў.

1. **Праверка дамашняга задання.**
2. – Я ведаю, што вы любіце разгадваць загадкі, рэбусы. Зараз я прапаную вам па малюнках адгадаць крыжаванку і даведацца, якое слова зашыфравана ў выдзеленым слупку.

(Выкарыстанне прэзентацыі. Слайды № 2- 16)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 1. | | | | | | а | г | у | р | о | к |
| 7. | 2. | Ц | ы | б | у | л | я |  | | | |
| 3. | | | | | ф | а | с | о | л | я |
| 4. | | | | г | а | р | б | у | з |  |
| 5. | М | о | р | к | в | а |  | |  |
| 6. | п | а | м | і | д | о | р |
| к | а | п | у | с | т | а |  | |

* Прачытайце словы ў крыжаванцы яшчэ раз. Скажыце, як іх назваць адным словам? (*Гародніна*)
* Якое слова ў нас атрымалася ў выдзеленым слупку? (Алфавіт)
* Давайце ўспомнім і скажам, што прынята называць алфавітам?

(Алфавіт – усе літары мовы, размешчаныя ў пэўным парадку)

* Колькі літар у беларускім алфавіце? ( У беларускім алфавіце 32 літары)
* Колькі ў алфавіце галосных літар? Назавіце іх. (У алфавіце 10 галосных літар:а, о, у, ы, э, і, е, ё, ю, я )
* Назавіце літары, якія не абазначаюць гукаў. (Мяккі знак)
* Дома вы павінны былі вывучыць алфавіт на памяць. Каб праверыць як у вас гэта атрымалася, пагуляем у гульню “Літарынка” . У мяне ў руках шаблон першай літары алфавіта – А. Ёй адной сумна, таму яна вырашыла склікаць сваіх сябровак – літарак. Але ўсе яны могуць прыйсці толькі ў алфавітным парадку. Давайце іх пазавём.

(Дзеці перадаюць літару А і ланцужком называюць літары ў алфавітным парадку.)

* Ведаць парадак літар у алфавіце - важна. Але не менш важна – правільна называць літары, так як гэта іх імёны. Давайце правядзём гульню “Алфавіт у інтанацыях”, дзе трэба прачытаць тэкст выразна, улічваючы знакі прыпынку, пры гэтым асобую увагу надаем правільнай назве літар.

(Слайд № 17)

**А Б В? ГДЕЁ! Ж З І Й.**

**К Л М Н. О!П Р С Т ?У Ў? Ф! Х! Ц,**

**Ч, Ш. Ы? Ь?Э! Ю Я.**

1. **Актуалізацыя ведаў. Падрыхтоўка да вывучэння новага матэрыялу.**
2. Чыстапісанне

* Дзеці, калі ласка, паслухайце жарт, які я прачытала ў дзіцячым часопісе “Вясёлка”.
* *Ці ведаеш ты алфавіт? – пытае настаўнік у другакласніка.*
* *Ведаю, - адказвае вучань.*
* *Тады адкажы мне, калі ласка, якая літара ідзе пасля А?*
* *Усе астатнія.*
* Ці ведаў вучань алфавіт? (Не)
* Давайце ўспомнім і назавём чатыры літары, якія ідуць пасля А. (б, в, г, д)
* На першым радку чыстапісання запішам радковыя літары б, в, г, д. На другім радку запішыце па аднаму слову на кожную літару. Ацаніце сваю працу.
* Для чаго чалавеку неабходна ведаць алфавіт? Дзе ён можа выкарыстаць сваё веданне алфавіта? (па алфавіту ў слоўніках размешчаны словы, прозвішчы вучняў у класным журнале, растаўлены кнігі ў бібліятэках. Веданне алфавіта дапамагае хутчэй знайсці слова ў слоўніку, прозвішча, патрэбную кнігу)
* Уявіце сабе, што зараз наш клас апынуўся ў бібліятэцы, куды з тыпаграфіі прыбылі кнігі беларускіх паэтаў і пісьменнікаў. Дапамажыце бібліятэкару правільна раставіць кнігі на паліцы. Растлумачце свой выбар.

(Р. Барадулін, Э. Агняцвет, Я. Купала, Я. Колас)

* Якую кнігу паставім на паліцу першай? Другой? і т.д. Чаму?
* Што нам дапамагло справіцца з заданнем? (Алфавіт)Ці ўсё нам удалося хутка і лёгка? ( Не, была цяжкасць у растаноўцы кніг Я. Коласа і Я. Купалы.) Чаму?

– Таму сёння на ўроку мы працягнем з вамі размову аб беларускім алфавіце. Давайце разам вызначым мэту нашага ўрока. (На дошцы запісаны словы “ПАЎТАРЫЦЬ”, “НАВУЧЫЦЦА”. Дзеці агучваюць свае выказванні, выкарыстоўваючы дадзеныя словы.)

1. Фізкультхвілінка

Раз, два, тры, чатыры –

Кошку грамаце вучылі.

Не чытаць, не пісаць,

А за мышкамі скакаць.

1. **Вывучэнне новага матэрыялу.**

* У кожнага свая грамата: мышкі вучацца хадзіць на паляванне, а людзі ў розных краінах свету атрымліваюць для сябе веды ў школе. Але любая грамата ў хлопчыкаў і дзяўчынак пачынаецца з вывучэння літар алфавіта роднай мовы.

Не так даўно да мяне ў інтэрнэце звярнуўся адзін настаўнік Джон Сміт, які жыве і працуе ў Велікабрытаніі. Слайд № 18

Велікабрытанія – гэта еўрапейская краіна, якая знаходзіцца на астравах. Яе берагі амываюць Паўночнае, Ірландскае моры, а таксама Атлантычны акіян. Джон Сміт паведаміў, што ён і яго вучні вельмі хацелі б даведацца больш пра Беларусь. Таксама сказаў, што яны былі б удзячны, калі мы раскажам аб чароўных краявідах, аб людзях, якія тут жывуць і працуюць. Мяне вельмі зацікавіла просьба англійскага настаўніка . Зараз разам мы паспрабуем расказаць аб нашай Радзіме, а дапамогуць нам у гэтым заданні, якія мы павінны выканаць.

- Беларусь славіцца хараством сваёй прыроды: блакітнымі рэкамі і азёрамі, ураджайнымі палямі і духмянымі лугамі, высокімі зялёнымі лясамі. А якія дрэвы растуць у нашых лясах? Адгадаем загадкі, словы-адгадкі запішам у сшытак.

(адзін вучань працуе каля дошкі)

* Магутны і высокі,

А жалудоў тых колькі!

Дзікам ён толькі гэтым люб,

Самы моцны ў свеце дуб.

* Кудлатая, калючая,

Высокая, рыпучая,

Што восень, што вясна-

Зялёная сасна.

* Як яе не адгадаць?

Можна па ствале пазнаць,

Бо і ў восені, і ў вёсны

Ён рабенькі ў бярозы.

* Вясною каташкі,

А потым пух такі

Плыве па наваколлі,

Што коса глянеш на таполі.

* Пахам кветак пчол збірае,

А яшчэ і лыка мае.

Прыгажэе і сяліба,

Калі з ёю побач ліпа.

* Вызначце, у якім парадку гэтыя словы стаяць па алфавіту. Зверху над словамі пастаўце адпаведную лічбу.
* Як пры гэтым мы павінны разважаць? (Звяртаем увагу на першую літару слова. Перш запісваем тое слова, чыя пачатковая літара ідзе раней у алфавіце)

(Дзеці размяркоўваюць словы ў алфавітным парадку, абгрунтоўваюць свой адказ)

*Першаснае замацаванне*

* Акрамя чароўнай прыроды ёсць у Беларусі гарады, пасёлкі і маленькія вёскі. Яны маюць сваю гісторыю, традыцыі. У якіх гарадах, пасёлках і вёсках вам даводзілася быць?
* Беларусаў ведаюць як міралюбівых людзей, гатовых у цяжкі час працягнуць руку на дапамогу. Зараз я прапаную вам папрацаваць у парах з суседам па парце. Перад вамі ляжаць карткі, дзе напісаны назвы гарадоў. Уважліва прачытайце. Падкрэсліце слова, якое парушае алфавітны парадак. Растлумачце свой адказ.

1 парта. Брэст, Віцебск, Магілёў, Гомель.

2 парта. Віцебск, Гомель, Магілёў, Брэст.

3 парта. Віцебск, Брэст, Гродна, Магілёў.

4 парта. Брэст, Віцебск, Магілёў, Гомель.

На дошцы размяшчаюцца карткі з назвамі гарадоў Гомель, Брэст, Віцебск, Магілёў.

* Вусна размясціце назвы гарадоў у алфавітным парадку.
* Дзеці, Гродна, Гомель , Брэст, Віцебск, Магілёў лічацца буйнейшымі гарадамі Беларусі.
* Ці памятаеце вы, што азначае слова сталіца?
* На мінулым уроку мы вучыліся карыстацца слоўнікам. Зараз, калі ласка, у тлумачальным слоўніку знайдзіце значэнне слова **сталіца.** Хто хутчэй? (праца ў групах па 4 чал.)
* Які горад з’яўляецца сталіцай Беларусі?

Выказванні дзяцей.

* Зараз праверым ці правільна мы адказалі на пытанні.

Работа з падручнікам (практ. 46, стар. 23) Пісьмо па памяці. Узаемаправерка.

* Прачытайце сказ. (Мінск – сталіца Беларусі.)
* Запішам сказ па памяці. Для гэтага
* Прачытайце сказ яшчэ раз. Чытаем так, як трэба гаварыць.
* Паўтарыце сказ, не падглядваючы ў тэкст, каб праверыць, ці запомнілі яго.
* Прачытайце сказ так, як ён напісаны, як будзеце дыктаваць сабе ў час пісьма.
* Паўтарыце сказ, не гледзячы ў тэкст, так , як будзеце яго пісаць.
* Пішыце, дыктуючы сабе так, як прагаварвалі апошнія разы.
* Праверце напісанае: чытайце тое, што напісалі.
* А зараз абмяняйцеся сшыткамі з суседам па парце. Праверце і ацаніце работу суседа. Слайд № 19

*Абагульненне ведаў*

* Беларусы прыкладваюць шмат намаганняў, каб быць шчаслівымі людзьмі: аберагаюць мірнае неба над галавой, плённа працуюць у калгасах, на заводах і фабрыках. Кожны з нас мае магчымасць атрымаць добрую адукацыю, быць спецыялістам любімай прафесіі. Людзей якіх прафесій можна сустрэць у нашым пасёлку? (Адказы дзяцей).
* Гульня **“Шыфравальшчык”** дапаможа нам вызначыць назвы іншых прафесій. Слайд № 20
* Расшыфруйце і запішыце слова, ведаючы парадкавы нумар літары ў алфавіце. Вусна складзіце з гэтым словам сказ.

1 варыянт: настаўнік – 15, 1,19, 20, 1, 22, 15, 10, 12

2 варыянт: паштальён – 17, 1, 27, 20,1, 13, 29, 7, 15

3 варыянт: касманаўт - 12, 1, 19, 14, 1, 15,1,22, 20

4 варыянт: вадзіцель – 3, 1, 5, 9, 10, 25, 6, 13, 29

* Размясціце назвы прафесій у алфавітным парадку. (вадзіцель, касманаўт, настаўнік, паштальён) СЛАЙД № 21 - 28
* Што патрэбна рабіць, калі першыя літары ў словах аднолькавыя?
* Наш урок блізіцца да заканчэння. Як вы думаеце, ці атрымалася ў нас расказаць англійскім дзецям і іх настаўніку Джону Сміту аб нашай Радзіме – Рэспубліцы Беларусь? Малайцы, вы былі вельмі стараннымі. А зараз давайце раскажам нашым англійскім сябрам, якія мы выдатныя вучні. Выканаем невялічкі тэст.

**Тэст**

1. Адзначце правільныя адказы.

* Колькі літар у беларускім алфавіце?

А) 30 Б) 35 В) 32

* Што мы вымаўляем і чуем?

А) літары Б) гукі

* Алфавіт – гэта…

А) усе літары мовы

Б) усе літары мовы, размешчаныя ў пэўным парадку

1. Адзначце словы, у якіх названы няправільна літары.

А) спіна – эс, пэ, і, эн, а Б) дуб – дэ, у, бэ

В) вусы – вэ, у, сэ, ы Г) месяц – мэ, е, эс, я, цэ

1. З літар складзіце словы. Атрыманыя словы запішыце ў алфавітным парадку.

А) і, м, а, з - \_\_\_\_\_\_\_\_\_\_\_\_\_\_ Б) н, а, к, і, г- \_\_\_\_\_\_\_\_\_\_\_\_\_\_\_

В) о, в, л,а,с - \_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Дамашняе заданне.** Практ. 49, стар. 24; стар. 21 – правіла.
2. **Вынік урока.**

* Як можна хутка знайсці слова ў слоўніку, кнігу на паліцы ў бібліятэцы, медыцынскую картку ў паліклініцы?

1. **Рэфлексія (слайд № 29)**

**Я даведаўся**

**паўтарыў**

**запомніў**

1. **Ацэнка работы класа, асобных вучняў**.

**Дадатак**

|  |
| --- |
| **Р. Барадулін** |
|  |
| **Э. Агняцвет** |
|  |
| **Я. Купала** |
|  |
| **Я. Колас** |

|  |
| --- |
| **Гомель** |
|  |
| **Брэст** |
|  |
| **Віцебск** |
|  |
| **Магілёў** |

|  |  |
| --- | --- |
| **Брэст, Віцебск, Магілёў, Гомель.** | **Брэст, Віцебск, Магілёў, Гомель.** |
| **Віцебск, Гомель, Магілёў, Брэст.** | **Віцебск, Гомель, Магілёў, Брэст.** |
| **Віцебск, Брэст, Гродна, Магілёў** | **Віцебск, Брэст, Гродна, Магілёў** |
| **Брэст, Віцебск, Магілёў, Гомель** | **Брэст, Віцебск, Магілёў, Гомель** |

**Тэст**

1. Адзначце правільныя адказы.

* Колькі літар у беларускім алфавіце?

А) 30 Б) 35 В) 32

* Што мы вымаўляем і чуем?

А) літары Б) гукі

* Алфавіт – гэта…

А) усе літары мовы

Б) усе літары мовы, размешчаныя ў пэўным парадку

1. Адзначце словы, у якіх названы няправільна літары.

А) спіна – эс, пэ, і, эн, а Б) дуб – дэ, у, бэ

В) вусы – вэ, у, сэ, ы Г) месяц – мэ, е, эс, я, цэ

1. З літар складзіце словы. Атрыманыя словы запішыце ў алфавітным парадку.

А) і, м, а, з - \_\_\_\_\_\_\_\_\_\_\_\_\_\_ Б) н, а, к, і, г- \_\_\_\_\_\_\_\_\_\_\_\_\_\_\_

В) о, в, л,а,с - \_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_